

AVALEHT
PUUKOOL
HINNAKIRI
TEENUSED
ALBUM
MÜÜGIKOHT
HEA TEADA
Aiapidaja tegemised aias
Muld
Mulla lupjamine
Kahjurid, haigused, kasvuhäired
Roosi kahjurid
OSTUKORV
KOOSTÖÖ
KONTAKTID
„Vilgo Lilled“ TAIMEAED
Tallinnas, Kadaka tee 62.
Vaata kaarti...
Avatud:
E – R 08.00 - 18.00
L 10.00 - 14.00
Info 56 491 442
Teostame raietöid
Loe edasi...
Kohapeal kasvavate puude ümberpookimine
Loe edasi...
Aiapidaja tegemised Loe edasi...
Pereõunapuud
Kolme sordiga pereõunapuu 42.- EUR. Vali ise sordid.
Loe edasi...
Kinkekaart koju kätte
Kinkekaarti saad tellida ka iterneti kaudu või saata otse sõbrale.
Loe edasi...


Aiapidaja tegemised novembris.
Ükski kuu pole täiesti lootusetu. Novembris paljastub heitlehiste puude-põõsaste tüvede ja okste skulptuurne ilu ning kui vihmahoo järel peaks veel päikegi paistma hakkama, ei jõua niisketel tüvedel-okstel halli ja pruuni eri varjundeid ära imetleda. Ent tavaliselt selleks aega ei jätku. Need vähesed hetked, mil ilm laseb novembris aias töötada, kuluvad tööd tehes.
Novembris tuleks aias mõelda järgneva peale:
• Novembris pole hilja kõiki noori hiljuti istutatud puid toestada. Kui taimed pole veel korralikult juurdunud, võivad sügis- ja talvetormid nad kergesti maast lahti sakutada.
• Panna ümber noorte viljapuude tüvede tüvekaitsespiraalid, et kaitsta neid talvel jäneste, pakase ning kevadpäikese eest. Võib kasutada ka tugevat paberit või roomatte.
• Kui mõned istikud jäid sügisel istutamata, võib need talveks matta poolviltu, praktiliselt võraoksteni muldkraavi. Jälgida tuleb, et selline kraav oleks mõnel kuivemal kohal.
• Kui on kavas kevadel suuremaid istutustöid ette võtta, võib istutusaugud juba sügisel valmis kaevata. Nii pääseb pakane mulla aluskihte muhendama ning taimedel on tulevikus mõnusam kasvada. August väljakaevatud muld jätta samasse kõrvale.
• Kui on soov ise seemnetest püsikuid kasvatada, võib nende seemnete külvidega, mis vajavad stratifitseerimist, just novembris algust teha. Külvata seemned potti ja viia see kasvuhoonesse või külmlavasse uut kevadet ootama.
• Enne taimedele talvekatete panekut kontrollida, kas rotimürgivaru on piisav. Iga katte alla tuleks panna mõned palakesed mürkhõrgutisi, et närilised talvel taimedele liiga ei teeks.
• Kui mulla pealmine kiht on juba külmunud, võib asuda katma varem mahapainutatud roose. Esmalt asetada taimedele mõned kuuseoksad, seejärel kiht kuivi lehti või pakasekaitsekangast ning lõpuks veel paar kuuseoksa. Kõige tippu sobib eterniitplaat või tükk koormakatteks mõeldud kileriiet. Rooside kate peab püsima kuivana.
• Lillepeenardele viimast sügispuhastust tehes tuleks jätta kõrreliste varred lõikamata. Need toovad talvisesse aeda vaheldust ja aitavad koguda lund.
• Kontrollida regulaarselt kõiki keldrisse kantud juurvilja- ja õunakaste. Ühest mädanema läinud viljast piisab, et üsna kiiresti ka ülejäänud kastitäis kõlbmatuks muutuks.
• Panna talvituma taimekastid. Viia nad varjulisse kohta, keerata külili ja katta puulehtede ning varjutuskangaga. Katmata oma kohale võib jätta mägimändide taimekastid.
• Tühjendada veest kastmisvoolikud, kerida need kokku ja viia hoiule.
• Suured vihmavee kogumise tünnid lükata külili, et vesi välja valguks. Siis puhastada põhja ja seintele kogunenud sodist ning keerata tagurpidi.
• Kui suuremad aiatööd tehtud, koguda kokku kõik tööriistad. Pesta need hoolikalt puhtaks ning kuivatada, nühkida liivapaberiga ära roosteplekid, parandada ja teritada, metallosad õlitada roostetamise vältimiseks.
• Pihustada õliga üle ka aiasaagide ja -nugade, oksa- ja hekikääride terad jm metallosad.
• Koguda kokku kõik kastekannud, ämbrid ja kausid, pesta puhtaks ning viia kuuri. Hoiule pannes keerata need tagurpidi.
• Pesta puhtaks aiakäru, kuuris lükata see kummuli ja õlitada laagrid.
• Viia varju alla aiamööbel. Nühkida see niiske lapiga üle ja immutada seda puidukaitseõliga.


Pruudikimbud
Pruudikimbud